Sahle-Work Zewde amezungumza kuhusu umuhimu wa kudumisha amani

Bi Sahle-Work ni mwanadiplomasia mwenye uzoefu  ambaye sasa amekuwa  kiongozi wa kipekee mkuu mwanamke barani Afrika.

Kuchaguliwa kwake katika wadhifa huo kunajiri wiki moja baada waziri mkuu Abiy Ahmed kuliteua baraza la mawaziri  ambapo nyadhifa nusu katika baraza hilo zimewaangukia wanawake.

Katika hotuba yake ya kukubali wadhifa huo, rais Sahle-Work amezungumza kuhusu umuhimu wa kudumisha amani, vyombo vya habari nchini vinaeleza.

Amechaguliwa baada ya kujiuzulu ghafla kwa kiongozi aliyekuwepo Mulatu Teshome.

Mkuu wa wafanyakazi katika ofisi ya waziri mkuu, Fitsum Arega, alituma ujumbe katika mtandao wa twitter kwamba uteuzi huo wa "kiongozi mkuu mwanamke haidhihirishi viwango vya miaka ijayo, lakini pia inafanya kuwa jambo la kawaida  kwa wanawake kuwa waamuzi wakuu katika maisha ya umma".

Sahle Work Zewde ni nani?

Rais Sahle-Work amewahi kuwa balozi wa Ethiopia nchini Senegal na Djibouti. 

Ameshikilia nyadhifa kadhaa katika Umoja wa mataifa , ikiwemo mkuu wa kujenga amani  katika Jamhuri ya Afrika ya kati.

Kabla ya kuwa rais wa Ethiopia, Bi Sahle-Work alikuwa mwakilishi wa UN katika Umoja wa Afrika

Kwa mujibu wa katiba ya Ethiopia , rais hana nguvu ikilinganishwa na wadhifa wa waziri mkuu ambaye yeye ndiye, aliye na nguvu za kisiasa nchini.

Wanawake walioongoza mataifa ya Afrika

Hawa ni baadhi ya wanawake waliowahi kushikilia wadhifa mkuu katika mataifa barani Afrika:

Liberia Ellen Johnson Sirleaf

Rais wa Liberia, Ellen Johnson Sirleaf, 72, alitajwa kama mmoja wa washindi wa tuzo ya amani ya Nobel mwaka 2011. 

Alichaguliwa kama Rais wa kwanza mwanamke barani Afrika mwaka 2005 miaka miwili baada ya kumalizika kwa vita vya wenyewe kwa wenyewe vya miaka 14 Liberia.

Malawi Joyce Banda

Joyce Banda alichaguliwa kama Rais wa kwanza mwanamke Kusini mwa Afrika April 2012. 

Akawa rais wa Malawi alipomrithi mtangulizi wake aliyefariki kutokana na mshtuko wa moyo.

Saara Kuugongelwa-Amadhila Namibia

Saara Kuugongelwa-Amadhila... \n\nNipe kichwa kizuri cha makala hapo juu.
Sahle-Work Zewde ni rais wa kwanza mwanamke Ethiopia